Երևանի գինու օրեր

**Երևանի Գինու Օրեր** (անգլ.՝ *Yerevan Wine Days*), գինեգործությանը նվիրված ամենամյա միջազգային փառատոն, որն անցկացվում է Հայաստանի Հանրապետության մայրաքաղաք Երևանում։ Փառատոնը մեկնարկել է 2017 թվականին և կազմակերպվում է «ԷվենտՏուրա» հիմնադրամի կողմից։ Միջոցառումը տեղի է ունենում յուրաքանչյուր տարվա հունիսի առաջին ուրբաթ, շաբաթ և կիրակի օրերին Երևանի կենտրոնական՝ Սարյան, Թումանյան և Մոսկովյան փողոցներում։ 2026 թվականին միջոցառումը տեղի կունենա հունիսի 5-7-ը։ 

«Երևանի գինու օրեր» փառատոնն իր ձևաչափով եզակի է տարածաշրջանում և դարձել է ոչ միայն իրադարձային զբոսաշրջության առաջատար հարթակ, այլև տնտեսական և մշակութային կարևորագույն միջոցառում Հայաստանի համար։ 2025 թվականին փառատոնն ընդունել է շուրջ 180,000 այցելու, որոնցից մոտ 40% զբոսաշրջիկներ էին:

## Նպատակ
Փառատոնի նպատակն է խթանել գինու զբոսաշրջությունը Հայաստանում և ապահովել մեր երկրի՝ որպես գինու հնագույն օրրաններից մեկի ճանաչելիությունը։ Զարգացնելով իրադարձային զբոսաշրջությունը՝ միջոցառումը միտված է հանրահռչակել հայկական գինեգործական ավանդույթները, խթանել տեղական գինեգործների առաջխաղացումը, ինչպես նաև ստեղծել կայուն համագործակցային հարթակ գինեգործների, սպառողների և միջազգային զբոսաշրջիկների միջև։
ձախից|frameless|330x330փքս
Փառատոնն ունի բազմաբնույթ տնտեսական, մշակութային և սոցիալական ազդեցություն։ Տարեցտարի այն նպաստում է զբոսաշրջության աճին, որի արդյունքում բարելավվում է տեղական բիզնեսների գործարար միջավայրը, բարձրանում է երկրի հեղինակությունը և ապահովվում է ֆինանսական ներհոսք։ Ըստ պաշտոնական տվյալների՝ «Երևանի գինու օրեր» փառատոնը դրական ազդեցություն է ունեցել Հայաստանի գինեգործության զարգացման վրա՝ նպաստելով խաղողի այգիների տարածքների, մթերվող խաղողի ծավալների և գինու արտադրության աճին։

Օրինակ՝ 2017 թվականից հետո, երբ փառատոնը կայունորեն սկսեց անցկացվել, գրանցվել է խաղողի այգիների տարածքի զգալի ավելացում։ 2017 և 2018 թվականներին նկատվել է աճ 2016-ի համեմատ, երբ փառատոնը դեռևս չէր մեկնարկել։ Զուգահեռ աճել են նաև խաղողի մթերման և գինու արտադրության ծավալները՝ վկայելով ոլորտի ակտիվացման միտումի մասին։

Փառատոնը, գինու սպառման մշակույթի տարածման հետ մեկտեղ, զգալիորեն խթանել է Հայաստանի տնտեսության զարգացումը։ Ստեղծելով իրադարձային զբոսաշրջության զարգացման հարթակ՝ փառատոնն ապահովում է տնտեսական մեծ ներհոսք և խրախուսում է ներդրումները զբոսաշրջության և գինեգործության ոլորտում։ Մեծացնելով տեղական գինու և հարակից արտադրանքի նկատմամբ պահանջարկը՝ փառատոնը հնարավորություն է տվել հայ արտադրողներին իրենց արտադրանքը միջազգային շուկայում ճանաչելի դարձնելու և արտահանելու։ Երևանի գինու օրերը դարձել են յուրօրինակ «պատուհան դեպի աշխարհ»՝ բարձրացնելով հայկական գինու մրցունակությունը գլոբալ մակարդակով։

## Միջոցառման ընթացք
[մինի|350x350փքս|Երևանի գինու օրերի https://www.yerewinedays.am/product/individual-package/ «Գինին վայելելու փաթեթը»]
Երևանի գինու օրերին, գինու սիրահար զբոսաշրջիկներն ու տեղացիներն ունեն ընտրության լայն հնարավորություն. ըմպել հայկական էնդեմիկ սորտերից պատրաստված լավագույն գինիները, ըմբոշխնել սպիտակ, կարմիր և վարդագույն գինիների ամբողջ համային սպեկտորը՝ զուգակցելով դրանք իրենց նախընտրած հայկական համեղ ուտեստներով, պանրի  տեսականիով և/կամ համաշխարհային խոհանոցի այլ խորտիկներով։

Միջոցառման մուտքն ազատ է։ Սակայն, ներկայացված գինիները համտեսելու համար այցելուները պետք է գնեն հատուկ «Գինին վայելելու փաթեթներ»։ Փաթեթները ներառում են կտորե պատյան, բրենդավորված գինու բաժակ, ինֆորմացիոն բուկլետ, որոնք ներառում են ամբողջական տեղեկատվություն մասնակից գինեգործների մասին, խաղարկության կտրոն։ Այս ամենն ուղեկցվում է բազմաժանր երաժշտությամբ, լավագույն բենդերի, DJ-ների կատարումներով։

## Փառատոնի գոտիներ
Երևանի գինու օրեր փառատոնը բաժանված է 4 հիմնական գոտիների միջև, որոնք նպատակ ունեն ապահովել այցելուների լիարժեք, հարմարավետ և բազմաբնույթ փորձառությունը։ Յուրաքանչյուր գոտի ունի իր ֆունկցիոնալ և թեմատիկ նշանակությունը։ 
աջից|frameless|250x250px
### Գինու համտեսի գոտի
Փառատոնի հիմնական մասն է, որտեղ ներկայացված են հայկական և ներմուծված 700-ից ավել գինու տեսակ։ Այցելուները հնարավորություն ունեն համտեսելու հարյուրավոր տեսակի գինիներ՝ պատրաստված տեղական և ավանդական խաղողի սորտերից։ Գինեգործների տաղավարներից օգտվելու համար գործում է «Գինին վայելելու փաթեթի» համակարգը։ Գինու գոտում ներկայացված գինեգործների թիվը տարեց տարի ավելանում է՝ արտացոլելով ոլորտի աճն ու փառատոնի նկատմամբ վստահությունը։

* 2017 թվականին - 25 գինեգործական ընկերություն, 
* 2018 թվականին - 35 գինեգործական ընկերություն,
* 2019 թվականին - 40 գինեգործական ընկերություն,
* 2021 թվականին - 40-ից ավել գինեգործական ընկերություն,
* 2022 թվականին - ավելի քան 50 գինեգործական ընկերություն,
* 2023 թվականին - 70 գինեգործական ընկերություն,
* 2024 թվականին մասնակցել են մինչև 80 գինեգործական ընկերություն,
* 2025 թվականին մասնակցել են 80 գինեգործական ընկերություն։

Այս աճը վկայում է ոչ միայն հայկական գինեգործության ակտիվ զարգացման, այլև «Երևանի գինու օրեր» փառատոնի՝ որպես արդյունավետ համագործակցային հարթակի հեղինակության մասին։ Գինու գոտին ծառայում է նաև B2B հարթակ, որտեղ գինեգործները հնարավորություն են ունենում հանդիպելու միջազգային մատակարարների, ներմուծողների, HoReCa հատվածի ներկայացուցիչների և տուրօպերատորների հետ։ Այս հանդիպումները հաճախ վերածվում են երկարաժամկետ համագործակցությունների և արտահանման նոր հեռանկարների՝ բացելով հայկական գինու համար ճանապարհ դեպի նոր շուկաներ։

### Գաստրոնոմիկ գոտի
ձախից|frameless|250x250px|Գաստրոնոմիկ գոտի
Գաստրոնոմիկ գոտին հիանալի լրացնում է գինու համտեսը՝ առաջարկելով գինու և սննդի համադրության ամենաբազմազան ու համեղ տեսականին։ Փառատոնին մասնակցում են 30-ից ավել ռեստորաններ, ներկայացնելով ինչպես հայկական ավանդական ուտեստներ, այնպես էլ միջազգային խոհանոցից հայտնի խորտիկներ և ճաշատեսակներ։

Սնունդ ներկայացնող ընկերությունների մասնակցությունը նպաստում է հայկական HoReCa ոլորտի տեսանելիության բարձրացմանը՝ տալով ռեստորաններին և սննդի ծառայություններ մատուցող ընկերություններին իրենց առաջարկներն ու ուտեստները նոր լսարաններին ներկայացնելու հնարավորություն։ 

### Գինու մշակույթի տարածման գոտի
մինի|300x300փքս|YereWine Աուդիոպերֆորմանսի լսում
Ապահովելով այցելուների հագեցած ու բազմաբնույթ ժամանցը՝ փառատոնը միաժամանակ նպատակ ունի տարածել հայկական գինու մշակույթն ու պատմությունը։ Այս նպատակով փառատոնի ընթացքում անցկացվում են մաստեր-կլասներ տեղացի և միջազգային սոմելյեների մասնակցությամբ, գինու համադրման (pairing) դասընթացներ, ինչպես նաև «YereWine» Աուդիոպերֆորմանսը։

Վերջինս 3D ձայնային տեխնոլոգիաներով ստեղծված յուրահատուկ փորձառություն է։ Ականջակալների միջոցով ունկնդիրները լսում են Դանիելի և Միրիամի ռոմանտիկ պատմությունը, որի ընթացքում Դանիելը սոմելյե Միրիամի հետ անցնում է գինու ճանաչման ուղին։ Ունկնդիրմերի համար այս ողջ փորձառությունն ուղեկցվում է կարմիր և սպիտակ գինիների համտեսով և երաժշտությամբ, ինչը ստեղծում է յուրահատուկ մթնոլորտ՝ ստացած գիտելիքները տեղում ամրապնդելու համար։ 

### Երաժշտական գոտի
ձախից|մինի|Երգչուհի Սոնա Գյուլխասյանը Երևանի գինու օրեր փառատոնի ժամանակՓառատոնի ողջ ընթացքն ուղեկցվում է կենդանի երաժշտությամբ՝ ստեղծելով տոնական, դրական և ակտիվ մթնոլորտ։ Այս գոտին յուրահատուկ հարթակ է, որտեղ իրենց երաժշտությունն են ներկայացնում ինչպես սկսնակ երաժիշտներ և խմբեր, այնպես էլ արդեն հասարակության կողմից սիրված և ճանաչված կատարողներ։ Փառատոնի երկու բեմերում հնչում են տարբեր ժանրերի կատարումներ՝ ջազից ու ֆոլկից մինչև ժամանակակից էլեկտրոնային և էստրադային ուղղություններ։ Միջոցառման երաժշտական հատվածը բազմաժանր է և հասանելի տարբեր լսարանների համար։
մինի|250x250px|Black Alley բենդը Երևանի գինու օրեր փառատոնի ժամանակ
Յուրաքանչյուր տարի փառատոնը հնարավորություն է տալիս մի շարք սկսնակ արտիստներին ներկայանալ մեծ լսարանի առջև և ձեռք բերել լայն ճանաչում։ Սկսնակ արտիստների հետ մեկտեղ փառատոնին ելույթ են ունենում նաև այնպիսի ճանաչված կատարողներ, ինչպիսիք են Ֆորշը, Լավ էլի բենդը, Աստղիկ Սաֆարյանը, Nemra խումբը, YereOne project-ը, Արսեն Գրիգորյանը և շատ ուրիշներ։ Միջոցառմանը նաև հյուրընկալվում են սիրված խմբեր և արտիստներ այլ երկրներից։ Օրինակ չեխական Blue Apple բենդը, ամերիկյան Black Alley խումբը, դինե մշակույթը ներկայացնող Sihasin բենդը։

## Փառատոնի բրենդինգ
[մինի|https://www.facebook.com/yerewinedays/videos/918513926410393/?rdid=ZwuJL0T9YZ4iN4hr# Երևանի գինու օրերի տարբերանշանը]
Գինեգործության հազարամյա պատմության խորհրդանիշը՝ կարասը հանդիսացել է փառատոնի բերնդինգի գլխավոր մասը։ Փառատոնի հիմնական տարբերանշանը պատկերում է մ.թ.ա. 10-9-րդ դարերին վերաբերող կավե կարասի ուրվագիծ, որը հայտնաբերվել է Դվինի տարածքում իրականացված հնագիտական պեղումների ընթացքում։ Տարբերանշանի ընտրությունն ունի խոր մշակութային հիմք՝ ընդգծելու Հայաստանի դերը որպես աշխարհի հնագույն գինեգործական կենտրոններից մեկը։
ձախից|մինի|232x232փքս|Ք․ա 22-21-րդ դարեր, պեղված է Ներքին Նավեր դամբարանադաշտից
Տարբերանշանի՝ կարասի վրա առկա ալիքաձև տարրը խորհրդանշում է հեղուկը՝ գինին, իսկ հորիզոնական գիծը՝ հողի մակարդակն է, որում կիսով չափ թաղված է եղել կարասը: Ալիքաձև տարրը խորհրդանշում է նաև հողն ու օդը։ Գունային լուծումները ևս վկայում են կարասի տեղադրման առանձնահատկությունների մասին: Ներքևում մուգ գինեգույնը՝ կարասի՝ հողի տակ թաղված հատվածն է, վերևի տաք երանգները խորհրդանշում են արևը, որի տակ չորացվում էին կարասները։ Տարբերանշանի հիմքում ընկած կարասը կարող եք տեսնել՝ այցելելով Հայաստանի Պատմության թանգարան։

Փառատոնի բրենդինգը մշակելու համար ուսումնասիրվել է մինչև 20 կարաս, որոնք պեղվել են Հայաստանի պատմական մի շարք հնավայրերում՝ Կարմիր Բլուրում, Թեղուտում, Էրեբունիում, Մեծամորում։ Կարասների վրա զարդանախշերը պատկերված են սկետչային եղանակով՝ ընդգծելով կարասների եւ զարդանախշերի ձեռակերտ լինելը:

## Այցելուներ
աջից|frameless|300x300փքս
Երևանի գինու օրերը խոշոր զբոսաշրջային իրադարձություն է Հայաստանում, որը տարեկան հյուրընկալում է հազարավոր զբոսաշրջիկների աշխարհի տարբեր վայրերից՝ վերածելով Հայաստանը գինեգործական գլխավոր ուղղություններից մեկը համաշխարհային զբոսաշրջության քարտեզում։ Հյուրընկալվող այցելուների աշխարհագրությունը շատ բազմազան է՝ սկսած տարածաշրջանի հարևան երկրներից մինչև Եվրոպայի, Ասիայի, Ամերիկայի ու նույնիսկ Ավստրալիայի գինու սիրահարներ։ «Երևանի գինու օրերը» դարձել է այն եզակի միջոցառումներից մեկը, որը կարողանում է միավորել բազմազգ ու բազմամշակույթ այցելուներին՝ ստեղծելով միջազգային հաղորդակցության և մշակութային փոխանակման անկրկնելի մթնոլորտ։

Հյուրընկալվող զբոսաշրջիկների երկրները՝

Կանադա, ԱՄՆ, Կոլումբիա, Մեքսիկա, Ավստրալիա, Բելգիա, Գերմանիա, Լեհաստան, Ֆրանսիա, Չեխիա, Հունգարիա, Բուլղարիա, Շոտլանդիա, Նորվեգիա, Իտալիա, Ավստրիա, Դանիա, Ռուսաստան, Ուկրաինա, Բելառուս, Վրաստան, Ֆիլիպիններ, Շվեյցարիա, Սինգապուր, Չինաստան։
ձախից|frameless|300x300փքս
Երևանի գինու օրերն ունեցել է շուրջ 25,000 այցելու 2017 թվականին, մոտ 30,000՝ 2018 թվականին, ավելի քան 30,000 այցելու 2019 թվականին և մոտ 35,000՝ 2021 թվականին։ Այս ցուցանիշները գրավեցին Ֆորբս (անգլ.՝ Forbes) ամսագրի լրագրող Թոմ Մյուլենի ուշադրությունը, որը տպավորիչ հոդված էր հրապարակել հայկական սննդի ու գինու և այցելության վայրերի վերաբերյալ։ Երևանի գինու օրերը նրա՝ "Yerevan City In Armenia Is A Jewel For Travel, Food And Wine" հոդվածի հիմնական հիշատակումներից է՝

"*Yerevan Wine Days—a two-day, free festival focused on showcasing national food and some 200 Armenian wines. The event includes music and traditional dances.*"

Թարգմանություն՝ «Երևանի գինու օրեր - երկօրյա, անվճար փառատոն, որը կենտրոնացած է ազգային սննդի և հայկական մոտ 200 գինիների ցուցադրության վրա։ 

Ընդլայնելով մասնակից գինեգործների, գործընկերների քանակը՝ միջոցառումը նաև եռապատկեց փառատոնի այցելուների թիվը։ 2024 թվականին միջոցառումը երեք օրերի ընթացքում հյուրընկալեց **120․000**-ից ավել այցելուների։

## Միջոցառման անցկացման ժամանակագրություն
աջից|frameless|350x350փքս
Երևանի գինու օրերը» անցկացվում են 2017 թվականից, իսկ 2021 թվականից սկսած՝ ամեն տարի կայանում են հունիսի առաջին ուրբաթ, շաբաթ և կիրակի օրերին։

* 2026թ․ - հունիսի 5-ին, 6-ին և 7-ին, Սարյան, Մոսկովյան և Թումանյան փողոցներում

* 2025թ․ - հունիսի 6-ին, 7-ին և 8-ին, Սարյան, Մոսկովյան և Թումանյան փողոցներում
* 2024թ․ - հունիսի 7-ին, 8-ին և 9-ին, Սարյան, Մոսկովյան և Թումանյան փողոցներում

* 2023թ. - հունիսի 2-ին, 3-ին, 4-ին, Սարյան, Մոսկովյան և Թումանյան փողոցներում
* 2022թ. - հունիսի 3-ին, 4-ին, 5-ին, Սարյան, Մոսկովյան և Թումանյան փողոցներում
* 2021թ. - հունիսի 4-ին և 5-ին Սարյան, Մոսկովյան և Թումանյան փողոցներում
*2020թ - Առցանց Երևանի գինու օրեր։ COVID-19 համավարակի պատճառով Երևանի գինու օրեր 2020-ը, որը պետք է անցկացվեր մայիսի 1-ին և 2-ին, անցկացվեց առցանց ձևաչափով։
*2019 թ. - մայիսի 3-ին և 4-ին, Սարյան փողոցից դեպի Մոսկովյան փողոցի համապատասխանաբար Պուշկին-Սպենդիարյան խաչմերուկների հատվածում։ 2019թ. այն նվիրված էր ամենայն հայոց մեծ բանաստեղծ Հովհաննես Թումանյանի 150 ամյակին։
*2018 թ. - մայիսի 11-ին և 12-ին Սարյան փողոցի Պուշկին-Թումանյան խաչմերուկների հատվածում։ 2018թ. Երևանի գինու օրերը նվիրված էր Էրեբունի-Երևանի 2800 ամյակին։
*2017 թ. - մայիսի 5-ին և 6-ին Սարյան փողոցի Պուշկին-Թումանյան խաչմերուկների հատվածում։

## Այլ միջոցառումներ և փառատոներ Հայաստանում
*Երևանյան Գաստրոնոմիկ Օրեր։ Վայրը՝ Երևան, Մոսկովյան փողոց։
*Գարեջրի Օրեր։ Վայրը՝ Երևան, Զաքյան փողոց։
*Արենի գինու փառատոն։ Վայրը՝ Արենի գյուղ, Վայոց ձոր
*"Ոսկեհատ" գինու փառատոն։ Վայրը՝ Աշտարակ, Արագածոտնի մարզ
*Խորովածի Համահայկական Փառատոն։ Վայրը՝ Ախթալա, Լոռու մարզ
*Մորուքի Փառատոն։ Վայրը՝ Դիլիջան, Տավուշի մարզ
*Երևանի երաժշտական գիշեր։ Վայրը՝ Շառլ Ազնավուրի հրապարակ, Երևան
*«Երևան ջազ ֆեստ» փառատոն
*Թթի փառատոն։ Վայրը՝ Քարահունջ գյուղ, Գորիս, Սյունիքի մարզ
* Գաթայի փառատոն։ Վայրը՝ Խաչիկ գյուղ, Վայոց ձորի մարզ
*Տոլմայի փառատոն։ Վայրը՝ Արմավիր, Արմավիրի մարզ
*«Գութան» ազգագրական երգի-պարի փառատոն։ Վայրը՝ Գաֆէսճեան արվեստի կենտրոն
*«High Fest» միջազգային կատարողական արվեստների փառատոն
*Ֆրեսկո միջազգային կինոփառատոն
*«Երևանյան հեռանկարներ» միջազգային երաժշտական փառատոն
*«Ոսկե ծիրան» միջազգային կինոփառատոն
*Արցախյան գինու փառատոն։ Վայրը՝ Տող գյուղ, Արցախ

## Ծանոթագրություններ

Կատեգորիա:Հայաստանի փառատոներ
Կատեգորիա:Փառատոներ ըստ տարեթվի
Կատեգորիա:Փառատոներ ըստ տեսակի